Държавен вестник, бр. 52, 2016 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  52
4. Навсякъде в текста думите „управляващ 
орган“, „управляващия орган“ и „Единния 
информационен портал за фондовете от Ев­
ропейския съюз“ и наклонената черта след 
тях се заличават.
5. Навсякъде в текста думите „покана“, 
„поканата“ се заменят съответно с „обява“, 
„обявата“.
6. Параграф 3 от преходните и заключи­
телните разпоредби се изменя така:
„§ 3. Изпълнението на постановлението се 
възлага на заместник министър-председателя 
по европейските фондове и икономическата 
политика и на заместник министър-предсе­
дателя по коалиционна политика и държавна 
администрация и министър на вътрешните 
работи.“
7. Параграф 4 от преходните и заключи­
телните разпоредби се отменя.
§ 7. Изпълнението на постановлението се 
възлага на заместник министър-председателя 
по европейските фондове и икономическата 
политика, заместник министър-председателя 
по координация на европейските политики и 
институционалните въпроси и министър на 
образованието и науката, заместник минис­
тър-председателя по коалиционна политика 
и държавна администрация и министър на 
вътрешните работи, министъра на труда и 
социалната политика, министъра на земеде­
лието и храните, министъра на финансите, 
министъра на икономиката, министъра на 
регионалното развитие и благоустройството, 
министъра на околната среда и водите и на 
министъра на културата.
§ 8. Процедурите по глава четвърта от 
Закона за управление на средствата от Евро­
пейските структурни и инвестиционни фон­
дове, при които като подзаконов нормативен 
акт по чл. 54 от същия закон са приложени 
разпоредби от Постановление № 118 на Ми­
нистерския съвет от 2014 г. за условията и 
реда за определяне на изпълнител от страна 
на бенефициенти на безвъзмездна финансова 
помощ от Европейския фонд за регионално 
развитие, Европейския социален фонд, Кохе­
зионния фонд, Европейския фонд за морско 
дело и рибарство, Финансовия механизъм 
на Европейското икономическо простран­
ство, Норвежкия финансов механизъм, фонд 
„Убежище, миграция и интеграция“ и фонд 
„Вътрешна сигурност“ (обн., ДВ, бр. 44 от 
2014 г.; изм. и доп., бр. 76 и 101 от 2014 г. и 
бр. 50 от 2015 г.), обявени преди влизането в 
сила на това постановление, се довършват по 
досегашния ред.
§ 9. Постановлението влиза в сила от деня 
на обнародването му в „Държавен вестник“.
Министър-председател: 
Бойко Борисов
За главен секретар на Министерския съвет: 
Веселин Даков
5322
ПОСТАНОВЛЕНИЕ № 161
ОТ 4 ЮЛИ 2016 Г.
за определяне на правила за координация 
между управляващите органи на програмите 
и местните инициативни групи, и местните 
инициативни рибарски групи във връзка с из­
пълнението на Подхода „Водено от общностите 
местно развитие“ за периода 2014 – 2020 г.
МИНИСТЕРСКИЯТ СЪВЕТ
П О С Т А Н О В И :
Г л а в а  п ъ р в а
ОБЩИ ПОЛОЖЕНИЯ
Раздел І
Цел, обхват и структури
Чл. 1. (1) С постановлението се определят 
условията и редът за осъществяване на ко­
ординация между управляващите органи на 
Програмата за развитие на селските райони 
(ПРСР), Оперативна програма „Развитие на 
човешките ресурси“, Оперативна програма 
„Околна среда“ (ОПОС), Оперативна про­
грама „Иновации и конкурентоспособност“, 
Оперативна програма „Наука и образование 
за интелигентен растеж“ и Програмата за 
морско дело и рибарство (ПМДР) и мест­
ните инициативни групи (МИГ), и местните 
инициативни рибарски групи (МИРГ) във 
връзка с изпълнението на Подхода „Водено 
от общностите местно развитие“ (ВОМР) за 
периода 2014 – 2020 г.
(2) Координацията по ал. 1 се осъщест­
вява във връзка с разработването, подбора 
на проекти и изпълнението на стратегии 
за ВОМР, подкрепени по повече от един от 
Европейските структурни и инвестиционни 
фондове (ЕСИФ).
Чл. 2. (1) Прилагането на Подхода „ВОМР“ 
цели: 
1. да насърчи социалното приобщаване 
и намаляването на бедността;
2. да развива интегриран подход към 
околната среда чрез съхраняване и опазване 
на околната среда и насърчаване на ресурс­
ната ефективност, включително на дейности 
за превенция и управление на риска и за 
използване на потенциала на културното 
наследство;
3. фокусиране върху иновациите чрез на­
сърчаване на въвеждането им в практиката;
4. да насърчи устойчивата и качествена 
заетост и подкрепа за мобилността на ра­
ботната сила; 
5. да повиши конкурентоспособността на 
местните икономики и възможности за съз­
даване на местен бизнес, включително чрез 
диверсификация, алтернативни дейности и 
устойчиво производство на аквакултури;